CELEX: 62015TN0112
Language: fi
Date: 2015-03-02 00:00:00
Title: Asia T-112/15: Kanne 2.3.2015 – Helleenien tasavalta v. komissio

26.5.2015   
            
            
               FI
            
            
               Euroopan unionin virallinen lehti
            
            
               C 171/27
            
         Kanne 2.3.2015 – Helleenien tasavalta v. komissio
   (Asia T-112/15)
   (2015/C 171/32)
   Oikeudenkäyntikieli: kreikka
   
      Asianosaiset
   
   
      Kantaja: Helleenien tasavalta (asiamiehet: I.-K. Khalkias, G. Kanellopoulos, E. Leftheriotou ja A.-E. Vasilopoulou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan maatalouden ohjaus- ja tukirahaston (EMOTR) tukiosastosta, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 19.12.2014 annetun komission täytäntöönpanopäätöksen (tiedoksiannettu numerolla C(2014) 10135) (EUVL L 369, s. 71) siltä osin kuin Euroopan unionin rahoituksen ulkopuolelle jätetään pinta-alaperusteisten tukien alalla maksatusvuonna 2008 suoritetut menot, jotka vastaavat a) 10 prosenttia laiduntamistuista aiheutuneiden menojen kokonaismäärästä, b) 5 prosenttia pinta-alaperusteisesta lisätuesta aiheutuneiden menojen kokonaismäärästä ja c) 5 prosenttia maaseudun kehittämisen alalla aiheutuneiden menojen kokonaismäärästä.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seuraaviin kanneperusteisiin.
   
               1)
            
            
               Laidunalueiden osalta tehty 10 prosentin korjaus
               
                           —
                        
                        
                           Ensimmäinen kumoamisperuste perustuu 21.4.2004 annetun komission asetuksen (EY) N:o 796/2004 (1) 2 artiklan virheelliseen tulkintaan ja soveltamiseen laitumen määritelmän osalta, perustelujen puutteellisuuteen ja suhteellisuusperiaatteen noudattamatta jättämiseen.
                        
                     
         
               2)
            
            
               Pinta-alaperusteisen lisätuen ja maaseudun kehittämistoimenpiteiden osalta tehty 5 prosentin oikaisu
               
                           —
                        
                        
                           Toisessa kumoamisperusteessa kantaja väittää, että 5 prosentin suuruinen rahoitusoikaisu pinta-alaperusteisen lisätuen osalta on tehty tosiseikkoja koskevan virheen perusteella, ja siihen liittyy perustelujen puutteellisuus ja suhteellisuusperiaatteen noudattamatta jättäminen.
                        
                     
                           —
                        
                        
                           Kolmannessa kumoamisperusteessa kantaja väittää, ettei toisen pilarin tukien osalta tehdylle 5 prosentin suuruiselle rahoitusoikaisulle ole perusteita ja että komission tältä osin suorittama arviointi perustuu joka tapauksessa tosiseikkoja koskevaan virheeseen ja se on ilmeisen suhteeton siihen riskiin nähden, minkä se on todennut päätelmissään toisen pilarin toimenpiteiden osalta. Erityisesti maaseudun kehittämisohjelman 214 toimenpiteen osalta kantaja väittää, että tehty oikaisu on osittain jo toinen oikaisu, joka on määrätty samasta syystä, minkä perusteella se on lainvastainen ja se olisi kumottava.
                        
                     
         
      (1)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21.4.2004 annettu komission asetus (EY) N:o 796/2004 (EUVL L 141, s. 18).